**ОБРАЗЛОЖЕЊЕ**

ПРАВНИ ОСНОВ

 На основу члана 157. Закона о становању и одржавању зграда (''Сл. гласник РС'', број 104/16 и 9/2020-др.закон) који упућује на члан 16. Закона о становању („Сл. гласник РС“ бр. 50/92,84/92 – исправка, 33/93, 53/93 – др. закон, 46/94, 47/94 – исправка, 48/94 – др. закон, 44/95 – др. закон, 49/95, 16/97, 46/98, 26/01, 101/05 и 99/11), прописано је да носилац права располагања на стану у друштвеној својини и власник стана у државној својини (у даљем тексту :носилац права располагања ), дужан је да носиоцу станарског права односно закупцу који је то својство стекао до дана ступања на снагу овог закона , на његов захтев у писаној форми омогући откуп стана који користи, под условима прописаним овим законом.

 У складу са чланом 32. став 1. тачка 6. Закона о локалној самоуправи („Сл.гласник РС“, бр. 129/2007, 83/2014-др.закон, 101/2016 –др.закон, 47/2018 и 111/2021-др.закон) утврђена је надлежност скупштине за доношење прописа и других општих аката. У складу са законом, а на основу члана 37. став 1. тачка 7. Статута Града Ниша („Службени лист Града Ниша“, број 88/2008, 143/2016 и 18/2019), прописано је да Скупштина Града доноси прописе и друге опште акте.

РАЗЛОЗИ ЗА ДОНОШЕЊЕ

 Скупштина Града Ниша донела је Одлуку о Градским управама Града Ниша (''Службени лист Града Ниша '', број 134/2024), којом се образују градске управе за поједине области и утврђује њихов делокруг. Узимајући у обзир доношење поменуте Одлуке потребно је извршити усаглашавање Одлуке о откупу станова ( ''Службени лист Града Ниша '' , број 76/205 и 139/2017) са Одлуком о Градској управи Града Ниша, тако да се предлажу измене у погледу назива органа надлежних за обављање послове откупа станова на којима Град Ниш има право располагања.

 Државна ревизорска институција је у свом Извештају о ревизији консолидованих финансијских извештаја завршног рачуна буџета Града Ниша за 2023. годину , између осталог дала препоруку да је потребно да послове вођења евиденционих и аналитичких картица стамбеног простора у откупу стана обавља Градска управа за имовину , привреду и заштиту животне средине.

 Поступајући по налогу Државне ревизорске институције, овом Одлуком је регулисано да евиденцију о средствима од откупа станова води Градска управа за имовину, привреду и заштиту животне средине која се стара о наплати уговорене откупне цене стана, а такође је и Одлуком о Градским управама Града Ниша (''Службени лист Града Ниша '', број 134/2024), регулисано да Градска управа за имовину , привреду и заштиту животне срединме обавља послове вођења евиденционих и аналитичних послова стамбеног простора у поступку откупа станова .

 Имајући у виду да је предлог Одлуке о измени Одлуке о откупу станова сачињен у складу са важећим законским прописима и пратећом нормативом, предлаже се доношење Одлуке као у диспозитиву.

СРЕДСТВА ПОТРЕБНА ЗА РЕАЛИЗАЦИЈУ ОДЛУКЕ

 За реализацију Одлуке о измени Одлуке о откупу станова није потребно ангажовање додатних средстава буџета Града Ниша.